พบแล้ว ร่างนายแบบเครียดปมธุรกิจ ดิ่งปลิดชีพสะพานพระราม 8 
พบศพชายลอยกลางแม่น้ำเจ้าพระยา จนท.ช่วยกันนำขึ้นท่าวัดประสาทบุญญาวาส พร้อมประสานญาติดูศพ พบใช่นายแบบดังที่คิดสั้นกระโดดสะพานพระราม 8 เมื่อตอนบ่าย 6 ส.ค.ที่ผ่านมา   ,เมื่อเวลา 00.30 น.วันนี้ (7 ส.ค.) ร.ต.ท.อิทธิกร ตรีประภากร รอง สารวัตร(สอบสวน) สน.บางโพ รับแจ้งพบศพลอยน้ำบริเวณกลางแม่น้ำเจ้าพระยา ช่วงสะพานกรุงธน(ซังฮี้) จึงรุดตรวจสอบพร้อมแพทย์ รพ.รามาธิบดี และเจ้าหน้าที่มูลนิธิร่วมกตัญญู,จุดพบศพอยู่บริเวณกลางแม่น้ำเจ้าพระยา พบศพชายมัดผม สวมเสื้อยืดแขนกุดสีดำ มีลายหลังเสื้อสีขาว 3 ขีด สวมกางเกงยีนส์ตัดขา สีน้ำเงิน ลักษณะคว่ำหน้าอยู่ในน้ำ เจ้าหน้าที่จึงลงเรือใช้เชือกผูกลากเข้าฝั่ง ก่อนจะช่วยกันนำขึ้นมาบริเวณท่าน้ำวัดประสาทบุญญาวาส ถนนดาวข่าง แขวงวชิรพยาบาล เขตดุสิต กทม.ทราบชื่อผู้เสียชีวิต นายธรรมสรณ์ หรืออั๋น ชาภัคดี อายุ 26 ปี บ้านเลขที่ 189/23 ถ.ริมคลองสามเสน แขวงมักกะสัน เขตราชเทวี กทม. จากการตรวจสอบตามร่างกายไม่พบร่องรอยการถูกทำร้าย ทั้งนี้จากการตรวจสอบพบว่า ผู้เสียชีวิตเป็นรายเดียวกันกับที่กระโดดลงจากสะพานพระราม 8 เมื่อช่วงบ่าย วันที่ 6 ส.ค.ที่ผ่านมา,จากการสอบถาม น.ส.ศุจิตราพร ขันกา อายุ 23 ปี ลูกพี่ลูกน้องกับ นายธรรมสรณ์ ผู้ตาย กล่าวว่า ก่อนหน้าที่จะพบศพเวลาประมาณ 23.00 น.วานนี้(6 ส.ค.) ตนและกลุ่มเพื่อนประมาณ 5-6 คน นัดกันมาจุดธูปและตะโกนเรียกนายธรรมสรณ์ ที่บริเวณบนสะพานพระราม 8 ตรงจุดที่นายธรรมสรณ์กระโดดลงไป เพื่อหวังว่าจะให้พบศพโดยเร็ว จากนั้นไม่นานเจ้าหน้าที่ตำรวจโทรมาบอกว่า พบศพลอยน้ำจึงให้ตนมาดูว่าใช่ศพนายธรรมสรณ์หรือไม่ เมื่อมาดูก็พบว่าเป็นศพนายธรรมสรณ์ เนื่องจากชุดที่ใส่เป็นชุดเดียวกัน อย่างไรก็ตามก่อนหน้านี้ประมาณ 2 ปีที่แล้ว นายธรรมสรณ์ เคยจะกระโดดตึกมาแล้ว 1 ครั้ง แต่เพื่อนห้ามไว้ทัน และมักจะเปรยอยู่ตลอดว่าอยากจะตาย ส่วนปัญหาอื่นๆไม่น่าจะมีเพราะเป็นคนเงียบๆชอบเก็บตัว จึงคาดว่าน่าจะป่วยโรคซึมเศร้า,ด้าน ร.ต.ท.อิทธิกร กล่าวว่า เบื้องต้นในส่วนของ สน.บางโพ จะทำการสอบสวนกรณีที่พบศพเท่านั้น ส่วนการสอบสวนหาสาเหตุที่ผู้ตายกระโดดลงจากสะพานพระราม 8 นั้น เป็นของพนักงานสอบสวน สน.บวรมงคล ซึ่งหลังจากนี้จะนำร่างผู้เสียชีวิตส่งสถาบันนิติเวช รพ.รามาธิบดี เพื่อหาสาเหตุการเสียชีวิต ก่อนประสานญาติมารับศพกลับไปประกอบพิธีทางศาสนาต่อไป
พบศพชายลอยกลางแม่น้ำเจ้าพระยา จนท.ช่วยกันนำขึ้นท่าวัดประสาทบุญญาวาส พร้อมประสานญาติดูศพ พบใช่นายแบบดังที่คิดสั้นกระโดดสะพานพระราม 8 เมื่อบ่าย 6 ส.ค.ที่ผ่านมา
นายแบบกระโดดสะพาน,นายแบบฆ่าตัวตาย,กระโดดสะพานพระราม 8,นายแบบคิดสั้น,ศพนายแบบ,ข่าวทั่วไป